Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13-pročišćeni tekst) i članka 6. Pravilnika o provođenju postupaka jednostavne nabave robe, radova i usluga Grada Koprivnice („Glasnik Grada Koprivnice“ broj 1/17) - u daljnjem tekstu: „Pravilnik“, gradonačelnik Grada Koprivnice dana 19. rujna 2017. godine, donio je

**ODLUKU**

**o početku postupka i imenovanju stručnog povjerenstva za pripremu i provedbu postupka**

**jednostavne nabave za nabavu fotokopirnog papira za proračunske korisnike**

**I.**

Donosi se Odluka o početku postupka i imenovanju stručnog povjerenstva za pripremu i provedbu postupka jednostavne nabave za nabavu fotokopirnog papira za proračunske korisnike.

Javni naručitelj jednostavne nabave je Grad Koprivnica, Zrinski trg 1, Koprivnica, OIB: 62112914641.

Postupak jednostavne nabave provodi Upravni odjel za društvene djelatnosti i europske poslove.

Predmet jednostavne nabave je nabava fotokopirnog papira za proračunske korisnike.

Procijenjena vrijednost jednostavne nabave iznosi 110.000,00 kuna (bez PDV- a).

Financijska sredstva za jednostavnu nabavu planirana su u Proračunu Grada Koprivnice za 2017. godinu.

**II.**

Postupak jednostavne nabave provodi se sukladno članku 7. stavku l. Pravilnika.

Jednostavna nabava planirana je u Planu nabave za 2017. godinu, evidencijski broj nabave je**: 26/17. JN.**

Kriterij odabira u ovom postupku jednostavne nabave je najniža cijena.

**III.**

U stručno povjerenstvo (u daljnjem tekstu: „Povjerenstvo“) u ovom postupku jednostavne nabave imenuju se:

1. Kristina Cvitić, dipl. oec.,
2. Maja Ferlindeš, univ.spec.act.soc.,
3. Silvija Ferenc, mag. oec..

**IV.**

Odgovorna osoba javnog naručitelja je Mišel Jakšić, dipl. oec., gradonačelnik Grada Koprivnice.

**V.**

Zadaća Povjerenstva je priprema i provedba postupka jednostavne nabave sukladno članku 6. stavku 3. Pravilnika, izrada potrebne dokumentacije za nabavu, izrada i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje donošenja odluke o odabiru ili odluke o poništenju te obavljanje ostalih poslova potrebnih za provedbu postupka.

KLASA: 402-08/17-01/0039

URBROJ: 2137/01-04/5-17-1

Koprivnica, 19. rujna 2017.

GRADONAČELNIK:

Mišel Jakšić, dipl. oec.

**OBRAZLOŽENJE**

Proračunom Grada Koprivnice za 2017. godinu planirana su sredstva na pozicijama proračunskih korisnika Grada Koprivnice vezanim uz nabavu fotokopirnog papira. Grad Koprivnica već petu godinu za redom provodi zajedničku nabavu fotokopirnog papira za proračunske korisnike Grada Koprivnice, a sve u cilju uštede financijskih sredstava. Ove godine po prvi puta sklopit će se dvogodišnji ugovori u cilju stvaranja veći ušteda.

Proračunski korisnici dostavili su specifikacije fotokopirnog papira i njihove okvirne količine te će se uputiti poziv za dostavu ponuda za nabavu prethodno navedenog.

Prvi korak za provođenje navedene jednostavne nabave je donošenje Odluke o početku postupka i imenovanje stručnog povjerenstva za pripremu i provedbu postupka jednostavne za nabavu fotokopirnog papira za proračunske korisnike. Zadatak povjerenstva je priprema i provedba postupka jednostavne nabave sukladno članku 6. st. 3. Pravilnika koji obuhvaća izradu potrebne dokumentacije za nabavu, izradu i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje odluke o odabiru ili odluke o poništenju te obavljanje ostalih poslova potrebnih za provedbu postupka.

Shodno svemu navedenom predlaže se gradonačelniku grada Koprivnice gosp. Mišelu Jakšiću donošenje Odluke o početku postupka i imenovanju stručnog povjerenstva za pripremu i provedbu postupka jednostavne nabave za nabavu fotokopirnog papira za proračunske korisnike

.

Nositelj izrade i predlagatelj akta:

Upravni odjel za društvene djelatnosti i

europske poslove:

Pročelnik:

Darko Ledinski, prof.